stanford-oval/wikipedia huggingface dataset:
פורנון אניטה
קריירת מועדונים

אניטה, התחיל את הקריירה שלו בקבוצת הכדורגל וילמסטאד המקומית. בגיל 8, היגר עם משפחתו להולנד והצטרף לקבוצת הילדים מארסן. בגיל 10, הצטרף לאקדמיה לכדורגל של אייאקס.
ב-19 במרץ 2006, אניטה ערך את הופעת הבכורה שלו בקבוצה הבוגרת בהפסד 3-2 לחרונינגן. בעונה שלאחר מכן הוסיף משחק נוסף לסך הכל של ארדיוויזי, והביא אותו לשתי הופעות. ב-14 בפברואר 2007, אניטה ערך את הופעת הבכורה שלו בזירה האירופית בהפסד 3-0 לורדר ברמן במסגרת גביע אופ"א. בעונת 2009/2010, אניטה הצליח להתברג בהרכב הפותח של אייאקס כמגן השמאלי של הקבוצה. בדצמבר 2010 פרנק דה בור מונה למאמנה של אייאקס, ואניטה עבר לשחק כקשר אחורי. באפריל 2011, אניטה חתם על חוזה חדש במועדון עד לאפריל 2014.
ב-16 באוגוסט 2012, אניטה חתם לחמש שנים בניוקאסל יונייטד תמורת 6.2 מיליון פאונד. ב-18 באוגוסט 2012, אניטה ערך את הופעת הבכורה שלו בקבוצה בהפסד 2-1 לטוטנהאם הוטספר. ב-8 בנובמבר, אניטה כבש את שער הבכורה שלו בקבוצה בתיקו 2-2 נגד קלאב ברוז'. ב-1 במרץ 2014, אניטה הבקיע את שער הבכורה שלו בפרמייר ליג בניצחון 1-4 נגד הול סיטי.
ב-6 ביולי 2017, אניטה חתם לשלוש שנים בלידס יונייטד מהפוטבול ליג צ'מפיונשיפ. ב-6 באוגוסט, אניטה ערך את הופעת הבכורה שלו בלידס בניצחון 2-3 נגד בולטון ונדררס. ב-31 באוגוסט 2018, הושאל לוילם II עד לסיום העונה, יממה לאחר מכן ערך את הופעת הבכורה שלו בקבוצה במשחק הליגה נגד פ.ס.וו. איינדהובן. ב-2 בספטמבר 2019, שוחרר מלידס.
בפברואר 2020, אניטה חתם בצסק"א סופיה מליגת העל הבולגרית. בצסק"א, אניטה רשם שתי הופעות ולאחר מכן הליגה הופסקה בשל התפרצות מגפת הקורונה בבולגריה וביוני שוחרר מהמועדון.
ב-31 באוגוסט 2020, אניטה חתם בוואלבייק.
קריירה בינלאומית

בצעירותו, אניטה ייצג את הנבחרות הצעירות של הולנד. במאי 2010, אניטה זומן לסגל הרחב של נבחרת הולנד לקראת מונדיאל 2010. ב-26 במאי 2010, אניטה ערך את הופעת הבכורה שלו בנבחרת בניצחון 1-2 נגד מקסיקו. אניטה, רשם עוד שתי הופעות בנבחרת במשחקים שנערכו לפני מונדיאל 2010, ולא נכלל בסגל הסופי.
מאחר שאניטה שיחק רק במשחקי ידידות, הוא היה יכול להתחרט ולייצג את קוראסאו. ב-25 במרץ 2021, אניטה ערך את הופעת הבכורה שלו בנבחרת בניצחון 0-5 נגד סנט וינסנט והגרנדינים.
תארים

ליגת העל ההולנדית: 2010/2011, 2011/2012
הגביע ההולנדי: 2009/2010
מגן יוהאן קרויף: 2007
פוטבול ליג צ'מפיונשיפ: 2016/2017
הייז (קנזס)

| --- | --- |

 מדינה:  ארצות הברית ארצות הברית
 מדינה:  קנזס קנזס
 ראש העיר:  שון מיוסל
 תאריך ייסוד:  1867 
 שטח:  21.074273 קמ"ר
 גובה:  616 מטרים
 אוכלוסייה:  ‏
  ‑ בעיר:  21,116 (1 באפריל 2020)
 קואורדינטות:  38°52′46″N 99°19′20″W﻿ / ﻿38.8794°N 99.3222°W﻿ / 38.8794; -99.3222 
 http://www.haysusa.com
 he
 
הייז (באנגלית: Hays) היא עיר בת 20 אלף תושבים במערב מדינת קנזס, ארצות הברית. העיר נמצאת כ-200 קילומטרים צפונית-מערבית לויצ'יטה, כ-400 קילומטרים מערבית לקנזס סיטי וכ-500 קילומטרים מערבית לדנוור. העיר נמצאת באמצע הדרך בין קנזס סיטי לדנוור. הדרך בינה לדנוור מצריכה יותר מ-5 שעות נהיגה, וביניהן אין אף יישוב שאוכלוסייתו גדולה מ–6,000 תושבים.
היסטוריה

לפני ההתיישבות האמריקאית באזור, היה האזור מקום המפגש של מספר טריטוריות של שבטים ילידים. האזור נתבע תחילה על ידי צרפת כחלק מלואיזיאנה הצרפתית ומאוחר יותר נרכש על ידי ארצות הברית עם רכישת לואיזיאנה בשנת 1803. הוא היה בתוך האזור שאורגן על ידי ארצות הברית כטריטוריית קנזס בשנת 1854. קנזס הצטרפה לארצות הברית כמדינה ב-1861.
בשנת 1865 הקים הצבא האמריקאי את מוצב פורט פלטשר מדרום מזרח להייז של ימינו, כדי להגן על דיליז'נסים שנסעו בציר "גבעות סמוקי". שנה לאחר מכן, שינה הצבא את שמו של המוצב ל"פורט הייז", לכבוד גנרל אלכסנדר הייז שנהרג במלחמת האזרחים האמריקנית. בסוף 1866, כדי לשרת טוב יותר את מסילת הברזל שהוקמה באותה עת, העביר הצבא את המוצב 25 קילומטרים צפון מערבה, לאתר ליד המקום שבו הייתה אמורה מסילת הברזל לחצות את ביג קריק, יובל של נהר סמוקי היל. זמן קצר לאחר מכן הוקמה העיר רום (Rome) בסמוך למוצב, והעיר "הייז סיטי" נוסדה כשני קילומטר ממזרח לה. מסילת הברזל הגיעה להייז סיטי ונוסד שם דיפו. הגעתה של מסילת הברזל, בשילוב עם מגפת כולרה שפגעה ברום בסוף קיץ 1867, הביאו עסקים ותושבים לעבור מרום להייז סיטי. בתוך שנה ננטשה רום לחלוטין. הייז סיטי הייתה הקצה המערבי של מסילת הברזל; היא שימשה כנקודת אספקה לטריטוריות במערב ובדרום מערב וגדלה במהירות.
כעיירת ספר במאה ה-19, היא הייתה עיירת מערב פרוע טיפוסית: כ-30 מקרי רצח התרחשו בעיירה בין 1867 ל-1873. בעיר פעלו מספר דמויות מוכרות, ביניהן באפלו ביל וביל היקוק הפראי. מספר מקרים של אלימות על רקע גזע התרחשו בעיר באותה תקופה, ונוצר לה מוניטין של "עיירת שקיעה" (אנ') – עיירה לבנה, שבה מתקיימת הפרדה גזעית ושחורים אינם רצויים בתחומיה לאחר שעת השקיעה.
הייז סיטי הפכה למושב מחוז אליס ב-1870. גורמים פליליים יותר של האוכלוסייה החלו לעזוב בסוף שנות ה-60 של המאה ה-19, בין השאר משום שנבנה המשך למסילת הרכבת בכיוון מערב. את מקומם החליפו מהגרים ממוצא גרמני שהיגרו מאזור נהר הוולגה ברוסיה. הם הביאו איתם יבולים שיכלו להתמודד עם האקלים המקומי ושינו את אופייה של העיר.
בשנת 1885 אוגדה הייז סיטי באופן רשמי כעיר וב-1895 שונה שמה ל"הייז". באותה שנה פרצה בעיר שריפה שכילתה כ-60 בתי עסק.
בשנת 1889 נסגר מוצב פורט הייז. שטח המוצב הוגדר כשטח ציבורי למטרות חינוך. הוקמה בו תחנה לניסויים חקלאיים ב-1901, ובהמשך הוקמה בו מכללה. בשנת 1977 הוכר המוסד הלימודי כאוניברסיטה ציבורית, Fort Hays State University. מבנה המוצב עצמו נרכש על ידי החברה ההיסטרית של קנזס והפך לפארק היסטורי ציבורי.
במהלך המאה ה-20, העיר התפתחה למרכז כלכלי אזורי. פיתוח שדות נפט באזור שמסביב החל בשנת 1936, והייז שימש כמרכז מסחר ונקודת שילוח. הפיתוח של העיר נמשך למרות מספר אסונות, כולל הצפות נרחבות ב-1907 ו-1951, התפוצצות של מכל גז ב-1919, שהרגה 8 אנשים ופצעה 150, וסופות אבק בשנת 1935, שפגעו בעיר כמו במקומות אחרים באגן האבק. נמל התעופה האזורי הייס נפתח ב-1961. הכביש המהיר 70 הגיע להייז ב-1966. כיום, הייז משמשת כמרכז מסחרי וחינוכי במערב קנזס.
אקלים

האקלים בעיר מושפע מהיותה במישורים הגדולים. בחורף הטמפרטורות נעות מ-8 מעלות מתחת לאפס בלילה ועד ל-5 מעלות ביום, ובקיץ בין 18 מעלות בלילה ל-31 מעלות ביום. יורדים בה כ-600 מילימטרים משקעים, רובם בחודשי הקיץ בין מאי לספטמבר.
הערות שוליים

1 2 3 4  Kathy Alexander, Hays, Kansas – Lawless in the Old Days, Legends of Kansas, 2024
↑  James N. Leiker, Imagining the Free State: A 150-Year History of a Contested Image, Kansas History: A Journal of the Central Plains 34 (2011), p. 43
↑  History of Hays, visithays.com
↑  Kansas Post Offices, 1828-1961, Kansas Historical Society
| --- | --- |
בקרת זהויות :  NLI: 987007564497805171  GND: 1159661871  LCCN: n81134863  MusicBrainz: 45fe3eb7-1b99-4bd2-a0f2-cb802fa124c5  NARA: 10040922  VIAF: 157120843   WorldCat (עם VIAF): 157120843
אליהועיני בן הקוף

אליהועיני בן הקוף היה כהן גדול בבית המקדש השני שהוזכר במשנה כאחד הכהנים הגדולים שערכו את טקס שריפת הפרה האדומה.
לפי כתב יד קאופמן שמו הוא "אֶלְיוֹעֵינַיִי בֶן הַקָּיָיף".
תקופת כהונתו

זמנו אינו ידוע בבירור. מסדר הכהנים במשנה בה הוזכר, לאחר יוחנן כהן גדול (המזוהה לרוב עם יוחנן הורקנוס), עולה שהיה בתקופה החשמונאית או אולי הרומית.
הרמב"ם כתב שהוא היה בן זמנו של שמעון בן שטח, בימי המלך אלכסנדר ינאי.
במחקר מקובל לזהות אותו עם אליהועיני בן קנתירא, כהן גדול מבית קתרוס שהתמנה על ידי אגריפס הראשון בשלהי ימי מלכותו (44 לספירה), במקום מתתיהו בן חנן. לדברי יוסף בן מתתיהו, אליהועיני היה מכונה "קנתירא". כהונתו הייתה קצרה, כשנה-שנתיים, והוא הוחלף על ידי הורדוס (מלך כלקיס), אחי אגריפס, שנפטר בינתיים, ביוסף בן קמי.
ייתכן וניתן לזהות את אליהועיני בן הקוף כבנו של הקייף - הכהן הגדול יוסף קיפא (כיהן בשנים 19–36 לספירה), שעל פי הברית החדשה היה השופט של ישו.
אודותיו

במשנה נכתב שאליהועיני בן הקוף עשה אחת משבע הפרות האדומות שנעשו לאחר עזרא:
וחכמים אומרים:
יששכר בר איילנבורג בספרו "באר שבע" כותב כי הספר תנא דבי אליהו חובר על ידי תנא בשם אליהו המוזכר בהקדמת הרמב"ם לפירוש המשניות, אך הרב חיד"א בספרו שם הגדולים מציין כי הוא כנראה טעה וקרא את השם אליהועיני כשני שמות.
חוג השלמים האלגבריים

חוג השלמים האלגברים הוא חוג הכולל את כל המספרים האלגברים שהם פתרונות של פולינום מתוקן עם מקדמים שלמים. החוג הזה הוא תת-חוג של שדה המספרים האלגברים. חוג השלמים האלגבריים הוא תחום פרופר שאינו תחום דדקינד.
הגדרות שקולות לשלם אלגברי

בהינתן  K הרחבה סופית של שדה המספרים הרציונליים, אז ההגדרות הבאות שקולות:
\alpha \in K הוא שלם אלגברי אם קיים פולינום מתוקן  f(x)\in \mathbb {Z} [x] כך ש-  f(\alpha )=0.
\alpha \in K הוא שלם אלגברי אם הפולינום המתוקן המינימלי של  \alpha  מעל  \mathbb {Q}  שייך ל- \mathbb {Z} [x].
\alpha \in K הוא שלם אלגברי אם הוא איבר שלם של ההרחבה הסופית  K/\mathbb {Q} .
דוגמאות לאיברים

כל מספר שלם הוא שלם אלגברי.
כל שורש יחידה הוא שלם אלגברי.
הערות שוליים

| מערכות מספרים |
| --- | --- | --- |
| מספרים | המספרים הטבעיים  \mathbb {N}  (מערכת פאנו) • חוג המספרים השלמים  \mathbb {Z}  (מספרים חיוביים ושליליים, מספר שלם) • שדה המספרים הרציונליים  \mathbb {Q}  (מספר רציונלי, מספר אי-רציונלי) • שדה המספרים הממשיים  \mathbb {R}  (הישר הממשי, מספר ממשי) • שדה המספרים המרוכבים  \mathbb {C}  (המישור המרוכב, מספר מרוכב, מספר מדומה) |  |
| הרחבות של חוג המספרים השלמים | חוג השלמים של גאוס  \ \mathbb {Z} [i] • חוג השלמים האלגבריים  \ {\overline {\mathbb {Z} }} • חוג השלמים של אייזנשטיין  \ \mathbb {Z} [\omega ] |  |
| הרחבות של שדה המספרים הרציונליים | שדה מספרים • שדה המספרים הניתנים לבנייה • שדה המספרים האלגבריים  \ {\overline {\mathbb {Q} }} (מספר אלגברי, מספר טרנסצנדנטי) • שדה המספרים ה-p-אדיים  \mathbb {Q} _{p} (מספר p-אדי) • שדה ציקלוטומי |  |
| מעבר למרוכבים | אלגברת קווטרניונים (אלגברת הקווטרניונים של המילטון  \ {\mathbb {H} }) • אלגברת אוקטוניונים (אלגברת האוקטוניונים של קיילי  \ {\mathbb {O} }) • אלגברות קיילי-דיקסון |  |
| נוסחת מספר המחלקה |
| --- | --- | --- |
| נוסחאות | נוסחת מספר המחלקה של דיריכלה • נוסחת מספר המחלקה של דדקינד |  |
| מספרי מחלקה | מספר מחלקה (תבניות ריבועיות) • מספר מחלקה (תורת המספרים) |  |
| פונקציות L וזטא | פונקציית L של דיריכלה • פונקציית זטא של דדקינד |  |
| שימושים | משפט דיריכלה • משפט פרובניוס (תורת המספרים האלגברית) • משפט הצפיפות של צ'בוטרב |  |
| מושגים קשורים נוספים | תבנית ריבועית בינארית • שדה מספרים • חוג השלמים האלגבריים • חבורת מחלקות האידיאלים |  |
↑   K יכול להיות כל שדה מספרים. השדה   F יהיה ההשלמה שלו במקום סופי שלו, והשדה הסופי 
 \mathbb {F} _{q} יהיה מנה של חוג השלמים  {\mathcal {O}}_{K} באידיאל הראשוני המתאים. לדוגמה אפשר לקחת את  K=\mathbb {Q} \langle i\rangle  ואז  {\mathcal {O}}_{K}  יהיה חוג השלמים של גאוס. אם רוצים ששני החיצים המקווקוים ייצגו העתקות אז צריך לבחור שדה שיש לו גם שיכונים ממשיים וגם מרוכבים, למשל  K=\mathbb {Q} \langle {\sqrt[{4}]{2}}\rangle .
↑   K יכול להיות כל שדה מספרים. השדה   F יהיה ההשלמה שלו במקום סופי שלו, והשדה הסופי 
 \mathbb {F} _{q} יהיה מנה של חוג השלמים  {\mathcal {O}}_{K} באידיאל הראשוני המתאים. לדוגמה אפשר לקחת את  K=\mathbb {Q} \langle i\rangle  ואז  {\mathcal {O}}_{K}  יהיה חוג השלמים של גאוס. אם רוצים ששני החיצים המקווקוים ייצגו העתקות אז צריך לבחור שדה שיש לו גם שיכונים ממשיים וגם מרוכבים, למשל  K=\mathbb {Q} \langle {\sqrt[{4}]{2}}\rangle .
↑  הסימבול  t יכול לסמן משתנה אחד או כל קבוצה סדורה היטב של משתנים. יש שיכון בין אובייקט המתאים לקבוצה  X  של משתנים לבין אובייקט המתאים לקבוצה  X'   של משתנים  המכילה את   X.
↑  הסימבול  t יכול לסמן משתנה אחד או כל קבוצה סדורה היטב של משתנים. יש שיכון בין אובייקט המתאים לקבוצה  X  של משתנים לבין אובייקט המתאים לקבוצה  X'   של משתנים  המכילה את   X.
יוכי שלח

| --- | --- |
אין תמונה חופשית
 לידה:  1959 (בת 66 בערך) חולון, ישראל 
 מדינה:  ישראל 
 מקום לימודים:  בית הספר התיכון על שם מיי בויאר 
 שפות היצירה:  עברית 
 פרסים והוקרה:  פרס שולמית אלוני (2024) 
 
יוכי שלח (נולדה ב-1959) היא סופרת ומרצה לתקשורת וקולנוע ועורכת משותפת של כתב העת האקדמי "מגדר".
ביוגרפיה

שלח נולדה בחולון ולמדה בתיכון בויאר בירושלים. שירתה בצה"ל כמפענחת תצ"א בחיל האוויר.
שלח היא בוגרת החוגים קולנוע וספרות באוניברסיטת תל אביב, בעלת תואר שני בספרות כללית מאוניברסיטת תל אביב ותואר שני במנהל החינוך מאוניברסיטת בן-גוריון בנגב. עבודת הדוקטורט שלה, מאוניברסיטת תל אביב, עסקה ביצירתם של מאיר שלו ודויד גרוסמן.
במקביל ללימודיה עבדה כמורה ומחנכת בבית הספר התיכון באר טוביה. בשנים האחרונות היא משמשת כמרצה לתקשורת וקולנוע בבית הספר לאמנויות של סמינר הקיבוצים. פרסמה רשימות ביקורת במוסף ספרים של עיתון "הארץ", וכן מאמרים ורשימות באתר הבית שלה, ובבלוג "כמה פשוט" באתר רשימות.
ב-2006 החלה לכתוב רומנים בלשיים. ספרה הראשון, "אחד בספטמבר" (הוצאת עברית, 2006), הוקדש לבתיה גור, שהייתה המורה לספרות והמחנכת שלה בעת לימודיה בבית הספר התיכון בויאר.
שניים מן השירים המופיעים ברומן הבלשי השני שכתבה, "שירים צורבים" (הוצאת כנרת, 2008) - אשר מהווים רמזים לפתרון התעלומה - הולחנו והוקלטו, והם ניתנים לשמיעה ביוטיוב. אירועי ספרה השלישי, "רצח, צדק חברתי", מתרחשים בקיץ 2011 בתל אביב של המחאה החברתית.
במשך שמונה שנים שימשה אחת משתי העורכות-השותפות של "מגדר", כתב עת אקדמי מקוון לפמיניזם ולמגדר. בשנת 2014 הייתה אחת מהשותפים להקמת המיזם "To-Be Education", פלטפורמה ישראלית ליצירת משחקי תפקידים מקוונים, ושימשה יועצת פדגוגית במיזם
בשנת 2023 יצא לאור ספרה "אל תקרא לי אום כולתום" (הוצאת עם עובד). הספר נכנס לרשימת הספרים המומלצים לבתי ספר תיכוניים. כמו כן, נכלל ברשימה הארוכה של פרס ספיר לשנת 2024. בדצמבר 2024 זכתה שלח בפרס שולמית אלוני על ספרה זה.
ספריה

אחד בספטמבר, הוצאת עברית, 2006
שירים צורבים, הוצאת זמורה-ביתן, 2008
רצח, צדק חברתי, הוצאת עברית, 2013
אל תקרא לי אום כולתום, עם עובד, 2023
הערות שוליים

↑  שירי לב-ארי, מורה לרצח, באתר הארץ, 4 בדצמבר 2006
↑  דורון קורן, נקמת המורה לספרות, באתר ynet, 1 בפברואר 2007
↑  אפרת אסקירה, ברזל, ערן בר גיל | שירים צורבים, יוכי שלח, באתר הארץ, 2 בנובמבר 2008
↑   איתן גלס, המלחמה האישית נארגת במלחמה הלאומית, באתר הארץ, 16 באוגוסט 2023
| --- | --- |
בקרת זהויות :  NLI: 987007306950605171  BnF: cb16064284m (data)  ISNI: 0000 0000 6664 9014  LCCN: n2007019454  VIAF: 1915102   WorldCat (עם VIAF): 1915102
אורך פלאנק

אורך פלאנק הוא האורך הפיזיקלי הקצר ביותר הניתן למדידה, כ-  1.62\cdot 10^{-35} מטר. האורך מסומן כ-ℓP. זוהי יחידת אורך טבעית הנובעת מקבועים פיזיקליים כמו מהירות האור, קבוע ניוטון וקבוע פלאנק. עקרון אי הוודאות קובע שאורך פלאנק הוא הרדיוס המינימלי של חור שחור. למדידת אורך קצר מאורך פלאנק אין משמעות, משום שאין אפשרות לבצע מדידה פנימה לאופק האירועים של חור שחור.
אורך פלאנק מהווה את אחת היחידות הבסיסיות במערכת יחידות פלאנק.
הערך

ערכו של אורך פלאנק הוא:
l_{P}={\sqrt {\frac {\hbar G}{c^{3}}}}=1.61624\cdot 10^{-35}\,m
אורך זה קטן בכעשרים סדרי גודל מקוטרו של פרוטון, ואין כיום דרך מעשית למדוד אותו.
פיתוח הנוסחה של אורך פלאנק

בהתאם לעקרון אי הוודאות, מסת פלאנק נותנת את סדר הגודל למסה המינימלית של חור שחור (וראו את פיתוח הנוסחה למסה מינימלית של חור שחור):
\,m_{min}\sim {\sqrt {\frac {\hbar c}{4G}}}={\frac {m_{P}}{2}}
אורך פלאנק הוא רדיוס שוורצשילד של חור שחור בעל מסה מינימלית:
\,l_{P}={\frac {2Gm_{min}}{c^{2}}}={\frac {Gm_{P}}{c^{2}}}={\sqrt {\frac {\hbar G}{c^{3}}}}
הקשר לאורך גל קומפטון

אורך פלאנק שווה לאורך גל קומפטון של גוף שמסתו שווה למסת פלאנק חלקי  \,2\pi :
\,l_{P}={\frac {\lambda _{C}}{2\pi }}={\frac {h}{2\pi m_{P}c}}={\frac {\hbar }{c}}{\sqrt {\frac {G}{\hbar c}}}={\sqrt {\frac {\hbar G}{c^{3}}}}
ראו גם

טמפרטורת פלאנק
חור שחור זעיר
המסה המינימלית של חור שחור שווה למחצית מסת פלאנק. עבור חור שחור כזה המסה ואי הוודאות במדידתה שוות. רדיוס שוורצשילד מינימלי של חור שחור שווה לאורך פלאנק
יוסף רז

| --- | --- |

 לידה:  21 במרץ 1939 פלשתינה (א"י)
 פטירה:  2 במאי 2022 (בגיל 83) האמרסמית', הממלכה המאוחדת 
 מקום לימודים:  בייליול קולג', האוניברסיטה העברית בירושלים 
 מנחה לדוקטורט:  ה.ל.א. הארט 
 מוסדות:  בית הספר למשפטים קולומביה 
 מונחה לדוקטורט:  לזלי גרין, אלון הראל, חיים גנז
 תחומי עניין:  פילוסופיה של המשפט, מחשבה מדינית 
 עיסוק:  פילוסוף, מרצה באוניברסיטה 
 הושפע מ:  ה.ל.א. הארט, הנס קלזן, ויטגנשטיין
 מדינה:  ישראל 
 פרסים והוקרה:  Spitz Prize 
 josephnraz.googlepages.com
 
יוסף רז (21 במרץ 1939 – 2 במאי 2022) היה פילוסוף יהודי ששימש פרופסור מן המניין בפקולטות למשפטים באוניברסיטת אוקספורד ואוניברסיטת קולומביה. תחומי מחקריו היו פילוסופיה פוליטית, אתיקה ופילוסופיה של המשפט.
ביוגרפיה

רז נולד בפלשתינה (א"י) ב-1939. למד תואר ראשון בפילוסופיה ובמשפטים באוניברסיטה העברית בירושלים ב-1963. במסגרת כנס שנערך בישראל פגש אותו הפילוסוף הבריטי הרברט הארט והתרשם מכישוריו. הארט הזמין אותו ללמוד בהנחייתו באוניברסיטת אוקספורד ורז נענה להצעה. הוא השלים את לימודי הדוקטורט ב-1967 ולאחר מכן חזר ללמד באוניברסיטה העברית כמרצה בפקולטה למשפטים ובמחלקה לפילוסופיה. ב-1972 חזר לאוניברסיטת אוקספורד, שם התמנה לפרופסור לפילוסופיה של המשפט. ב-2002 החל בנוסף ללמד באוניברסיטת קולומביה. הוא נבחר ב-1992 כחבר האקדמיה האמריקאית לאמנויות ולמדעים. רז ביקר לעיתים בישראל והעביר סמינרים באוניברסיטאות. ב-2014 קיבל תואר דוקטור לשם כבוד מהאוניברסיטה העברית. נפטר במאי 2022.
עבודתו

רז נחשב כממשיכו של הארט. ספריו עוסקים בנושאים של נורמות, סמכות ופוזיטיביזם משפטי. בתחום הנורמות רז תופס אותן כחוקים המנחים התנהגות אנושית. רז בחן מערכות בהן מתקיימות נורמות, כגון מערכת משפט. בתחום הסמכות, רז בחן שאלות על סמכות החוק כלפי אנשים במערכות משפט שונות ואת הסמכות שהחברה מאשרת על פי החוק. פוזיטיביזם משפטי מתאר לעיתים עמדה לפיה חוקים לא יכולים או לא צריכים להתבסס על מוסר. אולם, רז לא מגן על עמדה זו. על פי גישתו, פוזיטיביזם משפטי מבטא את העמדה כי אין כל קשר מושגי הכרחי בין חוק למוסר. חוק לא משתנה אם איננו צודק או לא מוסרי.
סמכות בפילוסופיה פוליטית נחלקת לשני סוגים: סמכות פרקטית וסמכות אפיסטמית. הסוג הראשון, נותן טעם לפעולה, ואילו הסוג השני נותן טעם להאמנה באמיתות מסוימות. מקובל בספרות כי המיוחד בטעם של הסמכות הוא שהוא אינו תלוי בתוכן הדברים, והכפוף לסמכות מקבלו משום שהוא בתחום הסמכות של מנפיק הטעם. בעבודתו, רז מסביר כי הדרך שבה סמכות עובדת היא באמצעות "הטרמה" (Preemption). כך, בניגוד לשיקולים אחרים המנחים את האדם בבחירתו – הטעם של הסמכות מכריע ללא שקילה (ובמובן המטאפורי, בטרם נשקל מול טעמים אחרים). לגישתו של רז, סמכות תהיה מוצדקת כאשר היא יודעת להחליט יותר טוב מהפרט, אשר ניצב למול שיקולים רבים ולא פעם אינו טוב בלקבל החלטות על בסיסם.
עבודותיו האחרונות של רז עוסקות פחות בתאוריה משפטית ויותר בפילוסופיה פוליטית ופילוסופיה של הפעולה. בפילוסופיה פוליטית רז תומך בליברליזם פרפקציוניסטי, אשר דוחה את דרישת הנייטרליות מהמדינה ביחס לדרכי חיים, הגדרת הטוב וכיוצא בזה. באתיקה, הוא מגן על מוסר פלורליסטי (Value pluralism) ועל הרעיון שערכים שונים לא ניתנים להשוואה ולמדידה (רז משתמש במונח Incommensurable, ואילו היום הולך ועולה מעמדו של מונח מתחרה – Incomparable).
לפי רז, לאוטונומיה יש ערך אך כאשר היא נעשית "In the pursuit of the good", ואולם, משעומת עם טענותיו – הודה רז לא פעם כי יש ערך גם לכך שדברים רעים נעשו בשם עושם. בבסיס עמדתו של רז עומדת גישתו כי מעשים הם חמורים יותר כאשר הם נעשים על ידי סוכן מוסרי אוטונומי.
עוד לפי רז, אוטונומיה היא בעלת ערך אך כאשר ישנו מגוון של אופציות בחירה ומגוון זה הוא בעל ערך. רז ממחיש זאת באמצעות שתי דוגמאות: דוגמת הבור ודוגמת האריה. בדוגמה הראשונה, לאדם התקוע בבור אין מגוון של אפשרויות בחירה, ועל כן חייו אינם אוטונומיים. בדוגמה השנייה, מושא הדוגמה שקוע כל חייו בבריחה מפני איום האריה, ועל כן יש לו מגוון רחב של דרכי פעולה, אך אלה אינן בעלות ערך, ומטרתן היחידה להציל את עורו – ומכאן שאינו אוטונומי. רז ממשיך מכאן לטעון כי חיים בעלי ערך הם חיים אשר מושקעים בפרויקטים בעלי ערך אשר נבחרו באופן אוטונומי. רז מסייג עמדה זו לנסיבות החברתיות דהיום, ולגישתו בנסיבות חברתיות אחרות אוטונומיה לא הייתה תנאי הכרחי לחיים בעלי ערך (בימי הביניים למשל).
בעבודותיו יש גם התייחסות לבעיית אי הזהות.
פרסים והוקרה

זוכה בפרס טאנג בקטגוריית שלטון החוק לשנת 2018.
כתביו

יוסף רז, "הזכות למרי אזרחי" בתוך גבול הציות, דינה וישי מנוחין (עורכים), יצא לאור על ידי סימן קריאה ויש גבול, 1985
The Authority of Law (1979; 2nd ed., 2009)
The Concept of a Legal System (1970; 2nd ed., 1980)
The Morality of Freedom (1986)
Practical Reason and Norms (1975; 2nd ed., 1990)
Ethics in the Public Domain (1994; rev. pbk. ed., 1995)
Engaging Reason (1999)
Value, Respect and Attachment (2001)
The Practice of Value (2003)
Between Authority and Interpretation (2009)
From Normativity to Responsibility (2011)
ספרים על הגותו

Lukas H. Meyer et al. (eds.), Rights, Culture and the Law: Themes from the Legal and Political Philosophy of Joseph Raz, Oxford: Oxford University Press, 2003
R. Jay Wallace et al. (eds.), Reason and Value: Themes from the Moral Philosophy of Joseph Raz, Oxford: Clarendon Press, 2004
הערות שוליים

↑  Perfectionism in Moral and Political Philosophy, Stanford Encyclopedia of Philosophy
↑  ההוגים המרכזיים הדוגלים בדרישת הנייטרליות הם רונלד דוורקין, אקרמן, רולז ולרמור
↑  Raz, Joseph, The Morality of Freedom., Oxford Scholarship Online, 1986
| --- | --- |
בקרת זהויות :  NLI: 987007266959205171  PLWABN: 9810675852805606  BIBSYS: 90070734  BNE: XX848453  BnF: cb120601975 (data)  CANTIC: a1218911x  CiNii: DA0066884X  GND: 129385581  ISNI: 0000 0001 1030 0283  LCCN: n84231048  LNB: 000000158  NDL: 00515728  NKC: skuk0001152  NLA: 35444105  NLK: KAC201831103  NSK: 000018435  NTA: 071049649  ORCID: 0000-0002-8371-2948  RERO: 02-A003730762  SELIBR: 86305  SNAC: w6pm50ws  SUDOC: 028852060  VIAF: 79054185   WorldCat (עם VIAF): 79054185
חיים שמואל הכהן קונורטי

| --- | --- |
 לידה:  1810 ה'תק"ע איטליה
 פטירה:  1873 (בגיל 63 בערך) ה'תרל"ג
 כינוי:  הסניור
 מקום פעילות:  טבריה
 תקופת הפעילות:  ?–1873 
 תחומי עיסוק:  רבנות ודיינות
 תלמידיו:  הרב חביב חיים דוד סתהון
 
 תפקידים נוספים:  שד"ר
 
הרב סניור חיים שמואל הכהן קונורטי (1810, ה'תק"ע – 1873, ה'תרל"ג) היה שד"ר, אב בית דין והחכם באשי של טבריה, ומגדולי רבניה ומנהיגיה.
ביוגרפיה

נולד באיטליה בשנת 1810 (ה'תק"ע), ובסביבות שנת 1827 (ה'תקפ"ז) עלה לארץ ישראל והשתכן בטבריה.
בטבריה לקח חלק בשיקום הריסות העיר לאחר רעידת האדמה שהתרחשה בה בשנת 1837, והקים את המבנה שעל קבר רבי מאיר בעל הנס. בשנת 1839 (ה'תקצ"ט) הקים בטבריה מתחם שבו ייסד את בית הכנסת "מדרש חשמ"ך" (ראשי תיבות של שמו) שכונה גם בית הכנסת הסניור.
בחודש אוקטובר 1840 (תשרי ה'תר"א) יצא כשד"ר לטורקיה עבור קופת רבי מאיר בעל הנס בטבריה, ועבור שיקום מבני העיר שנפגעו ברעידת האדמה שפקדה אותה. בשנת 1844 (ה'תר"ד) יצא שוב בשליחות לטורקיה וביקר גם בסלוניקי. משם המשיך לאיטליה וטריאסטה, שם השפיע על נדבנים לתרום כסף לייסוד ישיבה בטבריה.
כשחזר לטבריה הקים במתחם בית הכנסת שלו את ישיבת "מדרש שמואל" שהייתה השנייה בגודלה בעיר, וכן מקווה לטבילה. במסעותיו אסף אלפי כתבי יד וספרים נדירים ועתיקים, והקים במתחם ספרייה גדולה.
בשנת 1848 (ה'תר"ח) יצא שוב לשליחות באיטליה עבור היישוב בטבריה, ובעיקר עבור הישיבה שהקים. בשנת 1857 (ה'תרי"ז) מונה לשמש כרב ראשי וכחכם באשי של טבריה, וכאב בית הדין של העדה הספרדית בעיר, עד לפטירתו.
הלך לעולמו ב-9 בספטמבר 1873 (י"ז באלול ה'תרל"ג), ונקבר בבית הקברות היהודי העתיק בטבריה.
בתו היחידה אסתר שרה נישאה לרב המקובל יעקב שאלתיאל ניניו, מחבר הספרים "אמת ליעקב" ו"זרע יעקב". נינו היה הרב חיים אלחדיף, ששימש כחכם באשי בטבריה, ומנהל ישיבת רבי מאיר בעל הנס בעיר. בן נינו היה זאכי אלחדיף וצאצא נוסף שלו היה הרב שלמה ילוז.
תלמידיו היו הרב חביב חיים דוד סתהון, הרב ימין כלפון והרב יוסף שמואל אבואלעפייא.
חיבוריו

מספר חיבורים שכתב, בהם ספר שו"ת, הושארו בספרייתו שב"חצר ניניו", אך כיום לא ידוע מה עלה בגורלם. תשובות שכתב הודפסו בספר זרע יעקב - דרושים, מאת הרב יעקב שאלתיאל ניניו.
לקריאה נוספת

דוד תדהר (עורך), אנציקלופדיה לחלוצי היישוב ובוניו (עמ' 3840)
הרב שלמה ילוז, אשר לשלמה, בני ברק ה'תשמ"ה (עמ' 17 ו-19)
הערות שוליים

↑  לעיתים "קונוורטי"
↑  כיום נקרא המתחם "חצר ניניו", על שם צאצאיו שהתגוררו במקום עד שנות ה-80, ורוב הספרים הנדירים נגנבו ממנו בתקופות שונות. בשנת 2011 עבר המתחם שיפוץ, ותוכנן בו מוזיאון למבקרים)
| --- | --- |
בקרת זהויות :  NLI: 987007525281705171  VIAF: 308274879   WorldCat (עם VIAF): 308274879
סנאפי גיפטס

שגיאות פרמטריות בתבנית:חברה מסחרית 
שימוש בפרמטרים מיושנים [ אנשי מפתח ]
| --- | --- |

 נתונים כלליים
 סוג:  חברת תוכנה
 מייסדים:  דביר כהן חני גולדשטיין
 תקופת הפעילות:  1 באוגוסט 2015 – הווה (9 שנים) 
 מיקום המטה:  ניו יורק 
 מוצרים עיקריים:  סנאפי - מערכת מקוונת למתן מתנות עבור חברות
 מנכ"ל:  חני גולדשטיין
 אנשי מפתח:  חני גולדשטיין (מנכ"לית) דביר כהן (מנהל טכנולוגיות ראשי)
  
 www.snappy.com
 
סנאפי גיפטס (באנגלית: Snappy Gifts) היא חברה רב לאומית הממוקמת בניו יורק. החברה, שהוקמה בשנת 2015, מספקת לחברות מערכת המציעה לעובדים מתנות בהתאמה אישית.